Prípravok na ochranu rastlín pre profesionálnych používateľov

**LEPIDO**

Biologický insekticídny prípravok vo forme vodou dispergovateľných granúl (WG) určený na ochranu zeleniny, ovocia, viniča, okrasných rastlín, byliniek a korenia pred húsenicami radu *Lepidoptera*.

**ÚČINNÁ LÁTKA**

|  |  |  |
| --- | --- | --- |
| ***Bacillus thuringiensis* subsp. *kurstaki* strain ABTS-351** | **540 g / kg**  (54 % hm) | biologická aktivita min. 32,000 IU/mg |

**Látky nebezpečné pre zdravie, ktoré prispievajú ku klasifikácii prípravku:** nerelevantné

**OZNAČENIE PRÍPRAVKU**

Označenie prípravku sa nepožaduje

Výstražné slovo sa nepožaduje

|  |  |  |
| --- | --- | --- |
| P102 | Uchovávajte mimo dosahu detí. | |
| P261 | Zabráňte vdychovaniu aerosólov. | |
| P270 | Pri používaní výrobku nejedzte, nepite ani nefajčite. | |
| P280 | Noste ochranné rukavice/ochranný odev/ochranné okuliare/ochranu tváre. | |
| P302 + P352 | Pri kontakte s pokožkou: Umyte veľkým množstvom vody. | |
| P363 | Kontaminovaný odev pred ďalším použitím vyperte. | |
| P501 | Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch. | |
| **EUH208** | **Obsahuje *Bacillus thuringiensis* subsp. *kurstaki*. Môže vyvolať alergickú reakciu.** | |
| **EUH401** | **Dodržiavajte návod na používanie, aby ste zabránili vzniku rizík pre zdravie ľudí a životné prostredie.** | |
|  | |  |

**SP1** **Neznečisťujte vodu prípravkom alebo jeho obalom. (Nečistite aplikačné zariadenie v blízkosti povrchových vôd./Zabráňte kontaminácii prostredníctvom odtokových kanálov z poľnohospodárskych dvorov a vozoviek ciest).**

**SPo2 Ochranný odev po aplikácii očistite.**

**Z4** **Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.**

**Vt5 Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.**

**Vo4 Riziko vyplývajúce z použitia prípravku pri dodržaní predpísanej dávky alebo koncentrácie je pre ryby a ostatné vodné organizmy prijateľné.**

**V3 Riziko prípravku je prijateľné pre dážďovky a iné pôdne makroorganizmy.**

**Vč3 Riziko je pre včely s prijateľným rizikom pri dodržaní predpísanej dávky alebo koncentrácie.** **Prípravok je pre populácie užitočných článkonožcov s prijateľným rizikom.**

**O použití prípravku v skleníkoch v kombinácii s opeľovačmi alebo v kombinácii s prirodze-nými nepriateľmi v integrovanej ochrane rastlín proti škodcom (IPM) sa poraďte s dodávateľom a dodržujte čakaciu dobu medzi aplikáciou prípravku a zavedením opeľovačov alebo prirodzených nepriateľov škodcov.**

**Zákaz používania prípravku v 1. ochrannom pásme zdrojov pitných vôd!**

**Zákaz vylievania nespotrebovaných zvyškov prípravku a postrekovej kvapaliny do verejnej kanalizácie!**

**Neaplikujte v blízkosti hladín tečúcich a stojatých vôd! Dodržujte neošetrovanú vegetačnú ochrannú zónu!**

**Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode! Dodržujte ochrannú zónu.**

**Uložte mimo dosahu zvierat!**

PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI.

|  |  |
| --- | --- |
| **Držiteľ povolenia:** | BIOCONT LABORATORY, spol. s r.o.  Mayerova 784  664 42 Modřice  Česká republika |
|  |  |
| **Číslo povolenia ÚKSÚP:** | **24-01803-PO** |
|  |  |
| **Dátum výroby:** | uvedené na obale |
| **Číslo výrobnej šarže:** | uvedené na obale |
| **Balenie:** | 0,5 kg HDPE fľaša  1 kg PE viacvrstvové vrece  5 kg HDPE kanister  10 kg PE vrece |
|  |  |

**PÔSOBENIE PRÍPRAVKU**

LEPIDO je biologický insekticíd obsahujúci prirodzene sa vyskytujúci mikroorganizmus *Bacillus thuringiensis*, ktorý pôsobí proti húseniciam motýľov radu *Lepidoptera* na zelenine, ovocí a okrasných rastlinách. Prípravok je najúčinnejší proti húseniciam prvého a druhého instaru.

LEPIDO je biologicky odbúrateľný a neponecháva žiadne zvyšky škodlivej látky na plodine, pokiaľ je aplikovaný v súlade s návodom na použitie.

LEPIDO pôsobí na cieľové larvy po požití ošetrených častí rastlín. Po príjme letálnej dávky a narušení črevných stien, larvy takmer ihneď zastavia príjem potravy a mortalita nastáva po 24 až 72 hodinách.

Účinnosť prípravku na skoré vývojové štádiá húseníc motýľov radu Lepidoptera je podobná účinnosti bežných insekticídov pri použití podľa návodu na použitie.

**NÁVOD NA POUŽITIE**

| **Plodina** | **Účel použitia** | **Dávka/ha** | **Ochranná doba** | **Poznámka** |
| --- | --- | --- | --- | --- |
| **jadroviny** | húsenice motýľov, obaľovač jablčný, priadzovcovité,  mníšky, piadivka jesenná,  piadivka zimná | 0,5 – 1 kg | n.a. | poľné podmienky |
| **kôstkoviny** | húsenice motýľov | 0,5 – 1 kg | n.a. | poľné podmienky |
| **vinič** | húsenice motýľov, obaľovač mramorovaný, obaľovač pásový | 0,5 – 1 kg | n.a. | poľné podmienky;  **hrozno na víno, stolové hrozno** |
| **vinič** | húsenice motýľov, obaľovač mramorovaný, obaľovač pásový | 0,5 – 1 kg | n.a. | skleníky;  **stolové hrozno** |
| **jahoda** | húsenice motýľov | 0,5 – 1 kg | n.a. | poľné podmienky, skleníky; **poľná produkcia a množenie** |
| **bobuľoviny (okrem jahôd)** | húsenice motýľov | 0,5 – 1 kg | n.a. | poľné podmienky, skleníky |
| **koreňová zelenina** | húsenice motýľov | 0,5 – 1 kg | n.a. | poľné podmienky, skleníky |
| **cibuľová zelenina** | húsenice motýľov | 0,5 – 1 kg | n.a. | poľné podmienky, skleníky |
| **rajčiak,**  **paprika ročná, baklažán, pepino** | húsenice motýľov, psota rajčiaková | 0,33 – 0,66 kg | n.a. | skleníky |
| **uhorka, cuketa,**  **melón, tekvica** | húsenice motýľov | 0,33 – 0,66 kg | n.a. | skleníky – vertikálne plodiny |
| 0,5 – 1 kg | n.a. | skleníky – horizon-tálne plodiny |
| **uhorka, cuketa,**  **melón, tekvica** | húsenice motýľov | 0,5 – 1 kg | n.a. | poľné podmienky - horizontálne plodiny |
| **kapustová zelenina** | húsenice motýľov | 0,5 – 1 kg | n.a. | poľné podmienky, skleníky |
| **listová zelenina** | húsenice motýľov | 0,5 – 1 kg | n.a. | poľné podmienky, skleníky |
| **strukoviny** | húsenice motýľov | 0,5 – 1 kg | n.a. | poľné podmienky, skleníky |
| **stonková zelenina** | húsenice motýľov | 0,5 – 1 kg | n.a. | poľné podmienky, skleníky |
| **bylinky,  koreniejedlé kvety** | húsenice motýľov | 0,5 – 1 kg | n.a. | poľné podmienky, skleníky |
| **kukurica cukrová** | húsenice motýľov, vijačka kukuričná | 0,5 – 1 kg | n.a. | poľné podmienky |
| **okrasné rastliny** | húsenice motýľov, priadzovcovité, mníšky, piadivka jesenná, piadivka zimná | 0,1 – 0,2 kg/100 l | n.a. | poľné podmienky, skleníky |

n.a. - nestanovuje sa

**POKYNY PRE APLIKÁCIU**

**Jadroviny (jabloň, hruška), kôstkoviny (marhuľa, čerešňa, višňa, broskyňa, nektarinka, slivka)**

Doba aplikácie: rané vývojové štádium lariev (I. instar)

Maximálny počet aplikácií za vegetačné obdobie plodiny: 3 x

Interval medzi aplikáciami: 7 dní

Dávka vody: 500 – 1500 l/ha

**Vinič, bobuľoviny (okrem jahôd) -** černice, maliny, čučoriedky, kľukva, brusnice, ríbezle (biele, červené, čierne ríbezle), egreše a ich hybridy, kivi

Doba aplikácie: rané vývojové štádium lariev (I. instar)

Maximálny počet aplikácií za vegetačné obdobie plodiny: 3 x

Interval medzi aplikáciami:7 dní

Dávka vody: 400 – 1000 l/ha

**Jahoda – poľná produkcia a množenie**

Doba aplikácie: rané vývojové štádium lariev (I. instar)

Maximálny počet aplikácií za vegetačné obdobie plodiny: 8 x

Interval medzi aplikáciami:7 dní

Dávka vody: 400 – 1000 l/ha

**Koreňová zelenina -** červená repa, mrkva, paštrnák, zeler, reďkovka, reďkev siata čierna, hadomor španielsky, kvaka, okrúhlica, chren, artičoka

Doba aplikácie: rané vývojové štádium lariev (I. instar)

Maximálny počet aplikácií za vegetačné obdobie plodiny: 8 x

Interval medzi aplikáciami:7 dní

Dávka vody: 400 – 1000 l/ha

**Cibuľová zelenina -** cesnak, cibuľa, šalotka

Doba aplikácie: rané vývojové štádium lariev (I. instar)

Maximálny počet aplikácií za vegetačné obdobie plodiny: 8 x

Interval medzi aplikáciami:7 dní

Dávka vody: 400 – 1000 l/ha

**Rajčiak, paprika ročná , baklažán, pepino**

Doba aplikácie: rané vývojové štádium lariev (I. instar)

Maximálny počet aplikácií za vegetačné obdobie plodiny: 8 x

Interval medzi aplikáciami:7 dní

Dávka vody: 400 – 1000 l/ha

**Uhorka, cuketa, melón, tekvica**

Doba aplikácie: rané vývojové štádium lariev (I. instar)

Maximálny počet aplikácií za vegetačné obdobie plodiny: 8 x

Interval medzi aplikáciami:7 dní

Dávka vody: 400 – 1000 l/ha

**Kapustová zelenina -** brokolica, karfiol (biely a zelený), kel ružičkový, kapusta, čínska kapusta, pak choi a komatsuna, kučeravá kapusta, kaleráb

Doba aplikácie: rané vývojové štádium lariev (I. instar)

Maximálny počet aplikácií za vegetačné obdobie plodiny: 8 x

Interval medzi aplikáciami:7 dní

Dávka vody: 400 – 1000 l/ha

**Listová zelenina -** žerucha a iné mladé výhonky, valeriánka poľná, hlávkový šalát, čakanka, čakanka červená šalátová, špenát, potočnica lekárska, mangold, čakanka listová šalátová, rukola, mladé listy „babyleaves“

Doba aplikácie: rané vývojové štádium lariev (I. instar)

Maximálny počet aplikácií za vegetačné obdobie plodiny: 8 x

Interval medzi aplikáciami:7 dní

Dávka vody: 400 – 1000 l/ha

**Zber listovej zeleniny treba uskutočniť pred BBCH 18.**

**Strukoviny**

poľné podmienky – hrach (na zeleno, suché semená), fazuľa (zelené struky), bôb a fazuľa (zelené semená, suché semená)

skleník–fazuľa (zelené struky), hrach (zelené struky)

Doba aplikácie: rané vývojové štádium lariev (I. instar)

Maximálny počet aplikácií za vegetačné obdobie plodiny: 8 x

Interval medzi aplikáciami:7 dní

Dávka vody: 400 – 1000 l/ha

**Stonková zelenina** - špargľa, zeler, fenikel, pór, rebarbora

Doba aplikácie: rané vývojové štádium lariev (I. instar)

Maximálny počet aplikácií za vegetačné obdobie plodiny: 8 x

Interval medzi aplikáciami:7 dní

Dávka vody: 400 – 1000 l/ha

**Bylinky, korenie, jedlé kvety -** pažítka, kôpor, archangelika, trebuľka, zeler, rasca, koriander, ligurček, petržlen, estragón, medovka lekárska, mäta, bazalka, majoránka, oregáno, šalvia, tymián, rozmarín, vavrín, štiav, portulaka, rukola, slanorožec, petržlen, krkoška hľuznatá, valeriána lekárska, borák obyčajný

Doba aplikácie: rané vývojové štádium lariev (I. instar)

Maximálny počet aplikácií za vegetačné obdobie plodiny: 8 x

Interval medzi aplikáciami:7 dní

Dávka vody: 400 – 1000 l/ha

**Kukurica cukrová**

Doba aplikácie: rané vývojové štádium lariev (I. instar)

Maximálny počet aplikácií za vegetačné obdobie plodiny: 8 x

Interval medzi aplikáciami:7 dní

Dávka vody: 400 – 1000 l/ha

**Okrasné rastliny**

Doba aplikácie: rané vývojové štádium lariev (I. instar)

Maximálny počet aplikácií za vegetačné obdobie plodiny: 8 x

Interval medzi aplikáciami:7 dní

Dávka vody: 400 – 1000 l/ha

**INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY**

Pri dodržaní pokynov uvedených na etikete nedochádza k prejavom fytotoxicity a nebola zistená odrodová citlivosť.

**OPATRENIA PROTI VZNIKU REZISTENCIE**

Pri dodržaní pokynov pre aplikáciu sa vznik rezistencie nepredpokladá. Dodržujte správny termín aplikácie a registrovanú dávku prípravku. K zabráneniu vzniku rezistencie, striedajte používanie tohto prípravku s inými prípravkami s odlišným mechanizmom účinku.

**VPLYV NA ÚRODU**

Prípravok nemá negatívny vplyv na úrodu.

**VPLYV NA NÁSLEDNÉ, NÁHRADNÉ A SUSEDIACE PLODINY**

Výsev/výsadba následných a náhradných plodín je bez obmedzenia.

**VPLYV NA UŽITOČNÉ A INÉ NECIEĽOVÉ ORGANIZMY**

Aplikácia prípravku nemá negatívny vplyv na užitočné a iné necieľové organizmy.

**PRÍPRAVA POSTREKOVEJ KVAPALINY A ZNEŠKODNENIE OBALOV**

Pred použitím skontrolujte, či je postrekovač vyčistený po predchádzajúcom použití a nastavený na aplikáciu daného objemu.

Odvážené množstvo prípravku rozmiešajte v pomocnej nádobe v menšom množstve vody na riedku homogénnu kašu, vlejte za stáleho miešania do nádrže postrekovača naplnenej do polovice vodou a doplňte na požadovaný objem. Postrekovú kvapalinu pripravujte bezprostredne pred použitím a ihneď spotrebujte. Pripravte len také množstvo postrekovej kvapaliny, ktoré spotrebujete.

Prázdny obal z tohto prípravku zneškodnite ako nebezpečný odpad. Zákaz opätovného použitia obalu alebo jeho použitia na iné účely!

**ČISTENIE** **APLIKAČNÉHO ZARIADENIA**

Aby neskôr nedošlo k poškodeniu iných plodín ošetrovaných postrekovačom, v ktorom bol prípravok, musia byť všetky jeho stopy z miešacej nádrže a postrekovača odstránené ihneď po skončení postreku podľa nasledujúceho postupu:

1) Po vyprázdnení nádrže vypláchnite nádrž, ramena a trysky čistou vodou (štvrtinou objemu nádrže postrekovača).

2) Vypustite oplachovú vodu a celé zariadenie znovu prepláchnite čistou vodou (štvrtinou objemu nádrže postrekovača), prípadne s pridaním čistiaceho prostriedku alebo sódy (3 %-ným roztokom). V prípade použitia čistiacich prostriedkov postupujte podľa návodu na ich použitie.

3) Opakujte postup podľa bodu “2)“ ešte dvakrát.

4) Trysky a sitká musia byť čistené oddelene pred začiatkom a po ukončení preplachovania.

Nesmie dôjsť v žiadnom prípade ku kontaminácii zdrojov podzemných a povrchových vôd. Akýkoľvek únik aplikačnej kvapaliny (prípadne samotného prípravku) musí byť zozbieraný a zlikvidovaný ako nebezpečný odpad.

**BEZPEČNOSTNÉ OPATRENIA**

Pred použitím prípravku si dôkladne prečítajte návod na požitie (etiketu prípravku).

Príprava postrekovej kvapaliny:

Pri príprave postrekovej kvapaliny je nutné používať ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Pri príprave postrekovej kvapaliny sa neodporúča používať kontaktné šošovky.

Aplikácia:

Pri aplikácií postreku je potrebné používať ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Prípravok je nutné aplikovať iba na voľnom priestranstve alebo v dobre vetranom priestore. Pri manipulácii s prípravkom sa treba vyhnúť postriekaniu kože a vniknutiu prípravku do očí. Počas práce a po nej, až do vyzlečenia pracovného odevu a umytia celého tela teplou vodou a mydlom, je zakázané jesť, piť a fajčiť. Ak nebol použitý jednorazový ochranný pracovný odev, je potrebné pracovný odev a ďalšie osobné ochranné pracovné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP je potrebné urýchlene vymeniť. Postrek sa smie vykonávať len za bezvetria alebo mierneho vánku v smere vetra, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky. Práca s prípravkom je zakázaná tehotným ženám, mladistvým a je nevhodná pre osoby trpiace alergickým ochorením.

Pracovníci vstupujúci do ošetrených porastov:

Musia mať primerané ochranné pracovné oblečenie pokrývajúce celé telo, pevnú uzavretú obuv, ochranné rukavice a môžu vstupovať do ošetrených miest až po zaschnutí postreku na rastlinách, najskôr po 24 hodinách.

Obmedzenia s cieľom chrániť zdravie miestnych obyvateľov a náhodne sa vyskytujúcich okolostojacich osôb

Vzdialenosť medzi hranicou ošetrenej plochy od hranice oblasti využívanej zraniteľnými skupinami obyvateľstva nesmie byť menšia ako 5 metrov.

Pod oblasťami využívanými zraniteľnými skupinami obyvateľov sa v tomto kontexte považujú: verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadenia sociálnych služieb, zariadenia poskytujúce liečebnú starostlivosť alebo kultúrne zariadenia, ale taktiež okolia obytných domov, záhrady, pozemky vrátane prístupových ciest a pod.

**PRVÁ POMOC:**

|  |  |
| --- | --- |
| **Všeobecné pokyny:** | V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára. |
| **Po nadýchaní:** | Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť. |
| **Pri zasiahnutí pokožky:** | Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte. |
| **Pri zasiahnutí očí:** | Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich. |
| **Pri náhodnom požití:** | Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie. |

Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166.

**SKLADOVANIE**

LEPIDO sa uchováva v originálnych obaloch pri izbovej teplote, v chladných, suchých dobre vetraných miestnostiach oddelene od skladovaných potravín, krmív, hnojív, dezinfekčných prostriedkov a prázdnych obalov od týchto látok. Chráňte pred mrazom a priamym slnečným svetlom.

Doba skladovateľnosti v originálnych neporušených obaloch je 2 roky od dátumu výroby.

**ZNEŠKODNENIE ZVYŠKOV A OBALOV**

Nepoužité zvyšky prípravku v pôvodnom obale zneškodnite ako nebezpečný odpad.

Technologický zvyšok postrekovej kvapaliny po zriedení vystriekajte na neošetrenej ploche, nesmú však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.